|  |
| --- |
| **WBIF - „Izrada mapa opasnosti i mapa rizika od poplava u BiH i podrška jedinici za implementaciju EIB kredita"** |

WBIF projekat „Izrada mapa opasnosti i mapa rizika od poplava u BiH i podrška jedinici za implementaciju EIB kredita" je zvanično počeo počeo 7. aprila 2017. godine. Završena je početna faza.

Projekat je odobren u iznosu od 3,88 miliona EUR, a implementira ga konzorcij izvođača: Program podrške za infrastrukturne projekte - Tehnička pomoć 5 (IPF5) i WYG (Konzorcij WYG IPF5).

Projektom je predviđena izrada mapa opasnosti i rizika od poplava što je ključni preduvjet za izradu i donošenje planova upravljanja rizikom od poplava u skladu sa EU Direktivom o zaštiti od poplava, koja će u potpunosti biti transponirana realizacijom IPA II projekta „Podrška zaštiti od poplava i upravljanju rizikom od poplava“.

Očekivani rezultati Projekta uključuju:

* Metodologiju za mapiranje rizika i opasnosti od poplava za cijelu zemlju;
* Digitalni model terena, temeljen na LiDAR i konvencionalnim geodetskim snimanjima područja pod značajnim (postojećim i budućim) rizikom od poplava;
* Pouzdane i jedinstvene (unificirane) hidrološke baze podataka;
* Kalibrirani i provjereni hidraulički modeli područja pod rizikom od poplava;
* Pouzdane i jedinstvene (unificirane) procjene rizika od poplava prikazane na mapama opasnosti i rizika od poplava za područja značajnog postojećeg i budućeg poplavnog rizika.

Aktivnosti se provode u saradnji sa Ministarstvom civilnih poslova BiH, entitetskim ministarstvima nadležnim za pitanje vodoprivrede, agencijama za vode i upravama za geodetske poslove.